Kære Andelshavere
I forbindelse med en teknisk brandgennemgang af ejendommen blev det konstateret, at taget er ulovligt udført.  
Vi har igennem de sidste 6 måneder arbejdet hårdt på at få det lovliggjort, og vi er nu kommet så langt, at rådgiverfirmaet Artelia har fået udarbejdet et samlet udbudsmateriale, modtaget 3-4 tilbud og afholdt projektgennemgang med valgte entreprenør.
I forbindelse med gennemgang af tilbud har bestyrelsen i samarbejdet med rådgiver valgt billigst bydende hovedentreprenør, som samtidigt kan levere den kvalitet, vi ønsker. 
Valgte entreprenørfirma er Lundbæk Hansen.
Sideløbende med ovenstående er der blevet udarbejdet et samlet budget af rådgiver, som efterfølgende er blevet godkendt af vores administrator og bestyrelsen.
Omfang af arbejder
Arbejdet omfatter nedrivning af eksisterende brandkamserstatninger samt etablering af nye brandkarmserstatninger ved sektionsvægge i tagrum, herunder tilhørende arbejder ved tagkonstruktion og installationer. 
Tidsplan
Arbejdet forventes igangsat nu, dvs. at Artilia nu går i gang med kontraktering af hovedentreprenør, og herefter vil vi modtage nærmere informationsskrivelse fra dem omkring byggepladsetablering, tidsplan for arbejdets udførelse, kontaktpersoner og oplysninger om, hvornår de går i gang rent fysisk på vores tag.
Eventuelt
Hvis I allerede nu har nogle spørgsmål, overvejelser eller lignende til ovenstående, bedes I sende dem ved modtagelse af denne informationsskrivelse, så vi kan nå at behandle dem i det videre forløb og før opstart.
Med venlig hilsen
AB Fuglebakkegård v/bestyrelsen
Kontakt info: fuglebakkegaard@hotmail.com

